Ստեփան Գրիգորյանի խոսքով, եթե պարզվի, որ իր ենթադրությունները ճիշտ են, կնշանակի, որ Ռուսաստանում Հայաստանի քաղաքացիներին վերաբերող «սև ցուցակներ» կան: «Ըստ դրա՝ արդեն մեր հասարակությունը պետք է եզրակացություններ անի, որ կան մարդիկ, որ եթե մուտք գործեն, խնդիրներ կառաջանան: Կարծում եմ, որ գլխավոր խնդիրն այսօր այն է, որ հետագայում ոչ միայն մարդկանց դեպորտ կանեն, այլ Սուշենկոյի նման կձերբակալեն,- ասաց նա՝ ավելացնելով, որ ինքը ցավում է, որ Ռուսաստանը շարունակում է իր կոշտ քաղաքականությունը վարել ու ավելի կոշտացնել այն,- դա չի տեղավորվում ոչ մի տրամաբանության մեջ»: